Targalė
Targalė (latv. Tārgale) – gyvenvietė Latvijoje, Šiaurės Kurše, Ventspilio savivaldybės Targalės valsčiuje, valsčiaus centras. Išsidėsčiusi prie kelio P122 už 13 km nuo savivaldybės centro Ventspilio ir už 185 km nuo Rygos. Targalės vardas istoriniuose šaltiniuose minimas jau 1230 m. Pokariu gyvenvietė kūrėsi aplink buvusį Targalės (Tergeln) dvaro centrą. Dvaro rūmuose buvo įrengta mokykla (1942-1985 m.), vėliau – kolūkio raštinė. Targalėje yra valsčiaus valdyba, pagrindinė mokykla, kultūros namai, biblioteka, paštas. Lankytini objektai – dvaro rūmai su parku.